ডিএমপি সূত্রে জানা গেছে, পুলিশের নিরাপত্তাব্যবস্থার মধ্যে উল্লেখযোগ্য বিষয়গুলো হচ্ছে কোনো অবাঞ্ছিত ব্যক্তিকে শোভাযাত্রায় প্রবেশ করতে না দেওয়া, শোভাযাত্রায় অংশ নেওয়া ট্রাকে তল্লাশি, শোভাযাত্রার সময় রাস্তার পাশের ভবনের ছাদ থেকে নিরাপত্তার ব্যবস্থা করা, আয়োজক কমিটির দেওয়া পরিচয়পত্র সংবলিত স্বেচ্ছাসেবক মোতায়েন করা, শোভাযাত্রাকে ঘিরে নিরাপত্তা বলয় তৈরিতে সাদা পোশাকে ও পোশাকে পর্যাপ্তসংখ্যক পুলিশ মোতায়েন। এ ছাড়াও কোনো ধরনের ব্যাগ, লাগেজ, আগ্নেয়াস্ত্র, বিস্ফোরক, ছুরি, কাঁচি ও অন্যান্য অস্ত্রশস্ত্র নিয়ে শোভাযাত্রায় অংশগ্রহণ নিষিদ্ধ করার সিদ্ধান্ত নেওয়া হয়েছে।